Document ID: /roh_data/filtered/fineweb-2-filterrobots_roh.jsonl.gz/71520

Informationen Coronavirus
Infurmaziuns coronavirus
Informazioni coronavirus
Vaccinaziun encunter COVID-19
Ulteriura vaccinaziun da rinfrestgament per persunas dad 80 onns e dapli
Segunda vaccinaziun da rinfrestgament (booster)
s'annunziar qua
Vaccinaziun suenter ina malsogna da Covid
Tgi che ha cumprovadamain suffrì da Covid-19, duai sin il pli baud suenter quatter emnas e be ina giada vegnir vaccinà. Sco cumprova ch’ins haja suffrì da Covid vala in test positiv da Covid (test da PCR).
Infurmaziuns en las linguas da la populaziun da migraziun
Per migrantas e migrants da la Svizra metta l’UFSP a disposiziun infurmaziuns en diversas linguas.
La vaccinaziun cunter COVID-19 permetta al corp da sviluppar ina defensiun immunitara che sa drizza spezialmain cunter il virus. Uschespert ch’il corp è exponì al virus, po el cumbatter quel ed evitar uschia ina greva malsogna. La vaccinaziun rinforza e trenescha pia noss sistem d’immunitad cunter il coronavirus, e quai en moda intenziunada.
En Svizra èn admess actualmain quatter vaccins. En general recumandain nus la vaccinaziun cun in vaccin mRNA (Pfizer/BioNTech u Moderna). Quests vaccins procuran per la pli gronda protecziun pussaivla encunter ina malsogna da Covid-10 ed encunter las consequenzas pussaivlas.
Avais Vus passa 18 onns? Alura pudais Vus era sa laschar vaccinar cun il vaccin-vectur da Janssen u cun il vaccin da protein da Novavax, sche Vus na dastgais betg survegnir vaccins mRNA per motivs medicinals u sche Vus refusais vaccins mRNA.
La suandanta tabella mussa ina survista dals vaccins utilisads en Svizra e quantas dosas che èn necessarias per ina vaccinaziun cumpletta (immunisaziun da basa).
A giuvenils da 12 fin 17 onns, a dunnas en speranza ed a mammas che tezzan sco er a persunas cun in sistem d’immunitad pli flaivel vegnan recumandads mo ils vaccins mRNA.
En praticas da medis/medias da chasa, apotecas ed ospitals. Qua chattais Vus ina survista actuala dals centers da vaccinaziun.
L’annunzia succeda online.
Persunas senza access a l’internet pon s’annunziar per telefon directamain tar il center da vaccinaziun.
Prendai per plaschair cun Vus al termin da vaccinaziun:
Il vaccinar dura per regla var 30 minutas (inclusiv 15 minutas temp da paus). Quintai per plaschair avunda temp per la vaccinaziun.
Gea. Qua chattais Vus ina survista actuala dals centers da vaccinaziun en il chantun Grischun.
Gea. Qua chattais Vus ina survista actuala dals centers da vaccinaziun en il chantun Grischun.
As drizzai per plaschair al center da vaccinaziun correspundent.
Ils effects secundars documentads il pli savens en ils studis d'admissiun èn cumparegliabels cun ils effects che sa mussan suenter ina vaccinaziun cunter la grippa. Suenter la segunda dosa pon quests effects secundars dentant esser pli ferms.
A tgi che survegn sintoms pli ferms u nunusitads suenter ina vaccinaziun vegni recumandà da contactar il center da vaccinaziun, l'ospital, la media u il medi ubain l'apotecra u l'apotecher.
Na, i n'exista nagina obligaziun da vaccinaziun. Mintga persuna duai decider sezza, sch'ella vul sa laschar vaccinar.
Gea. A persunas guaridas vegn recumandà da sa laschar vaccinar cunter Covid-19; il pli baud quatter emnas suenter la malsogna.
La vaccinaziun As protegia d’in grev decurs da Covid-19. Qua chattais Vus ulteriurs buns motivs.
Gea. Nus As recumandain la vaccinaziun Covid-19 avant u durant la gravidanza. Perquai che grevs decurs da l’infecziun cun Covid-19 èn bler pli frequents tar dunnas en speranza che tar persunas da la medema vegliadetgna che n’èn betg en speranza. Plinavant è il ristg d’ina naschientscha prematura cleramain pli aut, sche Vus As infectais cun il coronavirus durant la gravidanza. La vaccinaziun avant u durant la gravidanza protegia Vus e l’uffant betg anc naschì.
Planisais Vus da vegnir en speranza? Alura As laschai vaccinar uschè spert sco pussaivel.
Essas Vus gia en speranza e n’avais anc survegnì nagina vaccinaziun avant la gravidanza?
Alura As recumandain nus la vaccinaziun a partir da l’emna 12 da la gravidanza (q.v.d. a partir dal segund terz da la gravidanza). Ideala è la vaccinaziun en il segund u en il terz terz da la gravidanza, cunquai ch’ils emprims trais mais èn la fasa la pli sensibla per il svilup fetal dals organs.
Sche Vus essas en speranza u planisais ina gravidanza ed avais dumondas pertutgant la vaccinaziun, consultai Vossa media/Voss medi u Vossa spendrera.
Lavurantas e lavurants da l’exteriur cun permissiun da dimora che vala main ditg che 3 mais (p.ex. stagiunaris) pon s’annunziar en il chantun Grischun per la vaccinaziun da corona. Per quai s’annunzian els sur la pagina-web www.gr.ch/impfen.
Lavurantas e lavurants da l’exteriur basegnan in numer d’assicuranza valaivel d’ina cassa da malsauns svizra u ina confermaziun (permissiun da dimora da la vischnanca u contract da lavur).
Vaccinaziun da giuvenils a partir da 12 onns
La vaccinaziun vegn recumandada a tut ils giuvenils a partir da 12 onns. Cun la vaccinaziun As pudais Vus proteger cunter malsognas da Covid-19 cun in decurs savens miaivel e fitg darar grev. Effects negativs da mesiras eventualmain valaivlas e consequenzas dad exposiziuns frequentas (p.ex. scola/temp liber) pon era vegnir evitadas.
La recumandaziun vala oravant tut per:
Giuvenils vegnan vaccinads cun preferenza cun il vaccin da Pfizer/BioNTech.
Infurmaziuns davart la vaccinaziun encunter Covid-19 per giuvenils a partir da 12 onns
Vaccinaziun dad uffants da 5 fin 11 onns
La vaccinaziun vegn recumandada ad uffants da 5 fin 11 onns, sche lur geniturs u persunas responsablas per l’educaziun giavischan quai pervi da la valitaziun dal niz e dal ristg per l’uffant. Ulteriuras infurmaziuns davart il tema chattais Vus en il fegl d’infurmaziun davart la vaccinaziun per uffants.
a recumandaziun vala oravant tut per:
I sa tracta dad in vaccin producì specificamain per uffants. La dosa è pli bassa che en il vaccin per persunas a partir da 12 onns.
Vaccinaziun: Uschia ans protegin nus (UFSP)
Ulteriuras infurmaziuns davart la vaccinaziun (Uffizi federal da sanadad
publica)
Infoline vaccinaziun cunter COVID-19 (Uffizi federal da sanadad publica): +41 58 463 00 00 (mintga di da las 08.00 fin las 18.00)